als_Latn dik_Latn sag_Latn
Policia e Korçës ka ni sur procedimin penal ndaj një 54-vjeçari, pasi dyshohet se i ka kërkuar djalit të tij 9-vjeçar që të kryenin marrëdhënie seksuale. Sipas bluve, hetimi ndaj shtetasit me inicialet M.K. nga fshati Dërsnik ka nisur dy ditë më parë, pas denoncimit të bërë nga bashkëshortja e tij, e cila e ka akuzuar për përdhunimin e të birit. Burime zyrtare nga Drejtoria e Policisë së Qarkut të Korçës, bënë me dije se ngjarja (sipas nënës së të miturit) ka ndodhur dy javë më parë. Menjëherë pas kallëzimit, policia ka nisur hetimet për zbardhjen e plotë të ngjarjes. Nga hetimet e kryera ka rezultuar se i mituri është ngacmuar vetëm me fjalë nga babai i tij.
Sipas hetuesve të çështjes, 54-vjeçari është shoqëruar dhe është pyetur me hollësi në lidhje me ngjarjen. Mësohet se kryefamiljari ka mohuar kategorikisht të ketë përdhunuar djalin e tij 9- vjeçar dhe ta ketë ngacmuar atë seksualisht, qoftë dhe me fjalë. Gjatë marrjes në pyetje, M.K. ka deklaruar se kjo është një gënjeshtër nga ana e të shoqes për të marrë në pronësi shtëpinë. Kjo, për faktin se çifti ka nisur procedurat e divorcit prej disa kohësh, për shkak të konflikteve që kanë lindur për shkak të problemeve ekonomike. Gjithashtu, policia ka marrë me detaje dëshminë e nënës së të miturit. Mësohet se ajo ka shoqëruar edhe djalin e saj 9-vjeçar në polici, i cili në praninë e psikologut ka dhënë shpjegime në lidhje me ngjarjen. Burimet e mësipërme pohuan se djali ka dhënë versione të ndryshme, çka ka lindur dyshime te psikologu mbi vërtetësinë e ngjarjes.
Për të vërtetuar akuzën e bërë nga nëna e 9-vjeçarit, është bërë ekspertiza nga specialistët mjeko-ligjorë. Sipas mjekëve, nga ekspertiza nuk ka rezultuar që me fëmijën të jetë abuzuar seksualisht. Në rrethana të tilla, prokuroria ka vendosur që të hetojë në gjendje të lirë 54-vjeçarin M.K. Mësohet se familja e të miturit ka pak vite që jeton në fshatin Dërsnik, gati 15 km nga qyteti i Korçës dhe nuk ka pasur probleme të kësaj natyre deri më sot
als_Latn als_Latn als_Latn